
Τροποποίηση του Οργανισμού Εσωτερικής 
Υπηρεσίας Δήμου Αχαρνών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 
τροποποιήθηκε με τις όμοιες του άρθρου 8 παρ. 5 του 
ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις διατάξεις του άρθρου 36 του ν. 2190/1994 καθώς 
και των π.δ. 37α/1987, 22/1990, 50/2001 και 347/2003. 

4. Τις διατάξεις των άρθρων 8 και 12 του ν. 2307/1995 
καθώς και του ν. 2683/1999. 

5. Τ ις διατάξεις του ν. 2503/1997 άρθρο 9 παρ. 1 και 
άρθρο 18 παρ. 12. 


6. Τις διατάξεις του άρθρου 27 του ν. 3013/2002. 

7. Την ορθή επανάληψη της υπ’ αριθμ. 562/2005 από¬ 
φαση του Δημοτικού Συμβουλίου Αχαρνών. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δια¬ 
τυπώθηκε στο 9ο/5.10.2005 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 29Α του ν. 1558/1985 που 
προστέθηκε με το άρθρο 27 του ν.2081/1992. 

11. Την υπ’ αριθμ. οικ. 16976/12.11.2003 (ΦΕΚ1693/Β/2003) 
απόφαση του Γενικού Γραμματέα Περιφέρειας Αττικής 
για μεταβίβαση εξουσίας υπογραφής «Με εντολή Γε¬ 
νικού Γ ραμματέα Περιφέρειας» στο Γ ενικό Διευθυντή 
της Περιφέρειας Αττικής, αποφασίζουμε: 

Εγκρίνουμε την ορθή επανάληψη της υπ’ αριθ. 562/ 
2005 απόφασης του Δημοτικού Συμβουλίου Αχαρνών 
που αφορά την τροποποίηση του Ο.Ε.Υ. του Δήμου και 
έχει ως εξής: 

ΤΡΟΠΟΠΟΙΗΣΗ 

ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΗΜΟΥ ΑΧΑΡΝΩΝ ΑΤΤΙΚΗΣ 

ΑΡΘΡΟ 1, παρ. 16 
ΔΙΑΡΘΡΩΣΗ ΥΠΗΡΕΣΙΩΝ 

16. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

• Τμήμα Καθαριότητας 

• Τμήμα Πρασίνου 

• Τμήμα Καταστημάτων - Λαϊκών Αγορών 

ΑΡΘΡΟ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

ΔΙΕΥΘΥΝΤΗΣ 

Στην αρμοδιότητά του ανήκουν: 

• Η εποπτεία και ο έλεγχος των τμημάτων και γρα¬ 
φείων που συγκροτούν τη διεύθυνσή του. 

• Ο συντονισμός, η κατεύθυνση και η παροχή των 
απαραίτητων οδηγιών στα τμήματα και γραφεία της 
Δ/νσής του για την άσκηση των αρμοδιοτήτων τους, 
σύμφωνα με τις διατάξεις του παρόντος οργανισμού 
και των σχετικών νόμων και διαταγμάτων. 

• Η παραλαβή και η κοινοποίηση στα τμήματα και 
γραφεία της εισερχόμενης αλληλογραφίας της Δ/νσής 
του. 

• Η εποπτεία και ο έλεγχος του προσωπικού της 
Δ/νσης Περιβάλλοντος. 

• Η κοινοποίηση καθημερινά στο γραφείο προσωπικού 
των δελτίων παρουσίας του προσωπικού που εργάζεται 
εκτός Δημαρχιακού Μεγάρου. 

• Η ανάθεση πρόσθετης εργασίας στους υπαλλήλους 
κάθε γραφείου του τμήματος του κατά την κρίση του, 
όταν παρίσταται ανάγκη, για την αντιμετώπιση υπηρε¬ 
σιακών αναγκών. 

• Η παρακολούθηση των εξελίξεων της τεχνολογίας 
και του τρόπου διάθεσης των απορριμμάτων και η ει¬ 
σήγηση προτάσεων για τη βελτίωση των παρεχόμενων 
υπηρεσιών της διεύθυνσής του. 

• Ο έλεγχος και η θεώρηση των καταστάσεων ημε¬ 
ρομισθίων του προσωπικού της Διεύθυνσης περιβάλ¬ 
λοντος. 

• Η υπογραφή, η μονογραφή όλων των εγγράφων 
που συντάσσονται από τις διάφορες υπηρεσίες της 
διεύθυνσής του. 

• Η παρακολούθηση των νόμων, διαταγμάτων, απο¬ 
φάσεων και εγκυκλίων σε συνεργασία με το γραφείο 
Δημοτικού Συμβουλίου και της Δ/νσης Διοικητικών και 
Οικονομικών Υπηρεσιών. 

• Η μελέτη για τη λήψη μέτρων που στοχεύουν στην 
καλύτερη και αποδοτικότερη λειτουργία της διεύθυν¬ 
σής του. 

ΤΜΗΜΑ ΚΑΘΑΡΙΟΤΗΤΑΣ 

1. Προϊστάμενος 

2. Γραφείο Αντιμετώπισης εκτάκτων αναγκών 

Αρμοδιότητες: 

• Οργάνωση της Πολιτικής Αμυνας στην περιφέρεια 
του Δήμου στο βαθμό που ο νόμος ορίζει. 

•Έχει την ευθύνη της στενής συνεργασίας με τη Γ ενι¬ 
κή Γραμματεία Πολιτικής Προστασίας, τη Νομαρχία και 
τους άλλους συναρμόδιους κεντρικούς φορείς. 

• Μεριμνά για την προετοιμασία του Δήμου, των Υπη¬ 
ρεσιών του, των φορέων της Πόλης και των Δημοτών 
για την αντιμετώπιση των εκτάκτων αναγκών. 

•Έχει την ευθύνη της καταγραφής όλου του απαραί¬ 
τητου προσωπικού, της κατανομής του κατά περίπτωση, 
του συντονισμού όλου του ανθρώπινου δυναμικού, τόσο 
αυτού που ανήκει στις υπηρεσίες του Δήμου όσο και 
του δυναμικού των φορέων της πόλης καθώς και των 
εθελοντών. 

• Τηρεί καταστάσεις με ονόματα, διευθύνσεις, τηλέ¬ 
φωνα, καταγράφει όλα τα απαραίτητα οχήματα (Δήμου, 
φορέων και κατοίκων - εθελοντών) μηχανήματα και ερ¬ 
γαλεία που κατά περίπτωση είναι απαραίτητα. 

3. Γραφείο Αποκομιδής Απορριμμάτων και Οδοκα- 
θαρισμού 

Είναι υπεύθυνο για την άρτια καθ/τα της πόλης μας 
και των κοινοχρήστων χώρων και συμμορφώνεται στις 
οδηγίες και εντολές του Προϊσταμένου του τμήματος. 

Μεριμνά για την περισυλλογή και αποκομιδή των 
απορριμμάτων της πόλης και των ακαλύπτων χώρων, 
την καθ/τα και πλύσιμο των οδών, πλατειών, ουρητηρί¬ 
ων, χώρων λαϊκών αγορών κ.λ.π. 

Έχει την επίβλεψη σε συνεννόηση με τις Υγειονομι¬ 
κές αρχές και την Αστυνομία, της υγιεινής της πόλης, 
την οποία επιτυγχάνει με απολυμάνσεις, διαρρυθμίσεις 
ακαλύπτων ρεμάτων όπως και χώρων που υπάρχουν 
στάσιμα νερά. 


Τηρεί τα αναγκαία για την διεξαγωγή της καθ/τας 
βιβλία, διαγράμματα. 

Συγκεντρώνει και κατατάσσει τα σχετικά με την καθ/ 
τα στατιστικά στοιχεία, συντάσσει δε κάθε μήνα πλή¬ 
ρεις καταστάσεις στατιστικής κινήσεως της υπηρεσίας 
καθ/τας. 

Επιλύει γενικά κάθε ζήτημα που έχει σχέση με την 
περισυλλογή, αποκομιδή, καταστροφή ή εκμετάλλευση 
των απορριμμάτων με γνώμονα τις υπάρχουσες και τις 
δημιουργούμενες συνθήκες. 

Μεριμνά γενικά για την λήψη κάθε μέτρου απαραίτη¬ 
του για την εύρυθμη λειτουργία του τμήματος. 

Στην αρμοδιότητα του γραφείου υπάγεται το εργατο- 
τεχνικό προσωπικό, οδοκαθαριστές, εργάτες αποκομι¬ 
δής, εποπτικό προσωπικό και οδηγοί αυτοκινήτων. 

Το γραφείο αυτό ελέγχει και παρακολουθεί τον τομέα 
της αποκομιδής των απορριμμάτων, την μεταφορά, ζύ¬ 
γιση, απόρριψη και ενταφιασμό των απορριμμάτων στις 
χωματερές, την αποκομιδή των οικιακών απορριμμάτων, 
των λαϊκών αγορών, ξενοδοχείων κ,λ.π. καθώς και του 
οδοκαθαρισμού δηλαδή όλου του οδικού δικτύου της 
πόλης, κοινόχρηστων χώρων, πλατειών, εγκαταλειμμέ¬ 
νων ιδιοκτησιών κ.λ.π. 

4. Γ ραφείο Κίνησης και Εποπτείας Καθ/τος 

Είναι αρμόδιο για τον προγραμματισμό της κινήσεως 
των πάσης φύσεως οχημάτων του Δήμου και καθορίζει 
το διατιθέμενο προσωπικό, οδηγούς και εργάτες. 

Η εργασία των οδηγών και των εργατών μπορεί να 
είναι πρωινή, απογευματινή και βραδινή ανάλογα με τις 
ανάγκες της Υπηρεσίας καθώς και Κυριακές και αργίες, 
αναλόγως των αναγκών που παρουσιάζονται. 

Μεριμνά για τον εφοδιασμό των οχημάτων με καύσιμα 
και λιπαντικά και ελέγχει την κατανάλωση τους. Εκδίδει 
τις εντολές για την προμήθειά τους. 

Φροντίζει για την έγκαιρη ασφάλιση όλων των αυτοκι¬ 
νήτων του Δήμου γενικά και αναφέρει κάθε διαπιστού- 
μενη ζημιά στα αυτοκίνητα από υπαιτιότητα των οδηγών 
τους. Είναι αρμόδιο για τη λήψη και εφαρμογή των 
ενδεδειγμένων για τη φύλαξη των αυτοκινήτων μέτρων. 
Αναφέρει κάθε ζημιά που προκαλούν ή προκαλείται στα 
αυτοκίνητα του Δήμου και ενεργεί για την απόδοση και 
διεκδίκηση του αντιτίμου των ζημιών. 

Μεριμνά για την προμήθεια των αναγκαίων εργαλείων 
και ανταλλακτικών και είναι υπεύθυνο για κάθε αδικαι¬ 
ολόγητη απώλεια, φθορά ή καταστροφή μηχανημάτων, 
εργαλείων, διαφόρων συσκευών που χειρίζονται όταν 
αυτή οφείλεται σε αμέλεια ή κακή Χρήση. 

Οι αρμοδιότητες και τα καθήκοντα των εποπτών καθ/ 
τας καθορίζονται ως εξής: 

Εκτελούν άμεσα τις εντολές του Προϊσταμένου καθ/ 
τας. 

Ακολουθούν το ωράριο εργασίας του εργατοτεχνικού 
προσωπικού καθ/τας του Δήμου. 

Ελέγχουν το ωράριο εργασίας για όλο το εργατοτε- 
χνικό προσωπικό του Δήμου. 

Επιβλέπουν την ενημέρωση των καρτελών παρουσίας 
του προσωπικού κατά την προσέλευση ή αποχώρηση 
τους και ενημερώνουν τον Προϊστάμενο του τμήματος 
για τις σημειούμενες απουσίες. 

Επιβλέπουν προσωπικά την επιτόπου εκτέλεση των 
εργασιών που ανατίθενται στο εργατοτεχνικό προσω¬ 
πικό σύμφωνα με το καταρτιζόμενο πρόγραμμα. 

Δέχονται τα παράπονα ή αιτήματα των κατοίκων της 
περιφέρειας σχετικά με την καθ/τα και φροντίζουν εφ’ 
όσον πρόκειται για θέματα καθημερινότητας για την 
αντιμετώπισή τους. 

Ενημερώνουν τον Προϊστάμενο του τμήματος και τον 
Δ/ντή της Δ/νσης για όσες διαπιστώσεις κάνουν κατά 
την εκτέλεση των καθηκόντων τους. 

Αναφέρουν αμέσως τις ελλείψεις σε είδη, εργαλεία 
και υλικά που αφορούν τα μέσα που χρησιμοποιούνται 
από την υπηρεσία καθ/τας. 

Φροντίζουν ώστε τα υπάρχοντα αναγκαία μέσα για 
την εκτέλεση της δουλειάς των εργαζομένων, να βρί¬ 
σκονται στον ενδεδειγμένο χώρο που χρειάζονται. 

5. Γραφείο Συντήρησης Επισκευής Οχημάτων, Μηχα¬ 
νημάτων και Κάδων Απορριμμάτων 

Είναι υπεύθυνο για την επισκευή, συντήρηση και καλή 
λειτουργία όλων των οχημάτων και μηχανημάτων του 
Δήμου καθώς και των κάδων απορριμμάτων, είτε αυτά 
γίνονται στο συνεργείο του Δήμου ή εκτός Δήμου. 

Ελέγχει καθημερινά τα αυτοκίνητα, μηχανήματα και 
κάδους απορριμμάτων του Δήμου και εκδίδει σχετικό 
σημείωμα καλής λειτουργίας τους, διαφορετικά μερι¬ 
μνά για την επισκευή τους προβαίνοντας σε όλες τις 
απαραίτητες ενέργειες. 

Εισηγείται στον Προϊστάμενο τμήματος την αντικατά¬ 
σταση οχημάτων, μηχανημάτων ή κάδων απορριμμάτων, 
των οποίων η συντήρηση κρίνεται ασύμφορη. 

6. Γ ραφείο Διαχείρισης Υλικών και Ανταλλακτικών 

Μεριμνά για την προμήθεια των αναγκαίων εργαλείων, 

ανταλλακτικών νέων οχημάτων κ.λ.π. είτε λόγω αυξήσε- 
ως των αναγκών είτε για την αντικατάσταση παλαιών 
των οποίων έχει την ευθύνη για τη σωστή διαχείριση 
και διάθεση. 

Τηρεί όλα τα απαραίτητα βιβλία διαχείρισης και 
διάθεσης των υλικών εργαλείων και ανταλλακτικών 
κ.λ.π. 

Παρακολουθεί την εκτέλεση κάθε παραγγελίας προ¬ 
μήθειας μέχρι και της παραλαβής των παραγγελθέντων 
ειδών. 

Ετοιμάζει περιοδικούς απολογισμούς προγραμμάτων 
προμηθειών και απολογισμούς των προμηθειών. 

Φροντίζει για τον χαρακτηρισμό άχρηστων υλικών 
που είναι ακατάλληλα και φροντίζει την τήρηση των 
διαδικασιών καταστροφής, απομάκρυνσης και εκποίη¬ 
σης των υλικών. 

Τηρεί αρχείο παγίων κινητών περιουσιακών στοιχείων 
του τμήματος καθ/τος. 

7. Γ ραφείο Απόσυρσης Στερεών Αποβλήτων (Ανακύ¬ 
κλωση) 

Μεριμνά για τον προγραμματισμό της αποκομιδής των 
ογκωδών και άχρηστων αντικειμένων. 

Επιμελείται της σωστής τήρησης του προγράμματος 
μεταφοράς τους. 

Ενημερώνεται για τις καταγγελίες των δημοτών και 
για την διεκπεραίωση των αιτημάτων τους. 

Μεριμνά για την περισυλλογή και διάθεση των ανα¬ 
κυκλωμένων υλικών (χαρτί, γυαλί, αλουμίνιο). 

8. Γ ραφείο Δημόσιας Υγείας 

• Μελέτη και εφαρμογή προγραμμάτων βελτίωσης 
της δημόσιας υγείας 


• Μέριμνα για την εφαρμογή - τήρηση των προβλεπομέ- 
νων υγειονομικών διατάξεων που αφορούν την ύδρευση, 
αποχέτευση, κοιμητήρια, δημοτικούς χώρους άθλησης, 
γυμναστήρια, δημοτικές και λαϊκές αγορές, την καθαρι¬ 
ότητα και τη διαχείριση των απορριμμάτων, λουτρών και 
αποχωρητηρίων, παιδικούς - βρεφικούς - βρεφονηπιακούς 
σταθμούς και νηπιαγωγείων, κέντρων ψυχαγωγίας και 
αναψυχής ηλικιωμένων, την λειτουργία περιπτέρων και 
κυλικείων εντός κοινοχρήστων χώρων, την ηχορύπανση 
και την προστασία του περιβάλλοντος γενικότερα. 

• Ζητήματα σχολικής υγιεινής - σχολικά κυλικεία 

• Αντιμετώπιση προβλημάτων ανθυγιεινών εστιών 
(από στάσιμα νέρα, εγκαταλελειμμένα σπίτια, οικόπεδα 
χωρίς περίφραξη κλπ). 

• Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες, 
μυοκτονίες). 

9. Γ ραφείο Υγιεινής και Ασφάλειας Εργαζομένων 

Απαρτίζεται από τον Τεχνικό ασφαλείας και τον Ιατρό 

εργασίας. Παρέχει υποδείξεις και συμβουλές γραπτά ή 
προφορικά σχετικά με την υγιεινή και ασφάλεια της ερ¬ 
γασίας και την πρόληψη των εργατικών ατυχημάτων. 

Τηρεί τα ειδικά για το γραφείο βιβλία. 

Συμβουλεύει σε θέματα σχεδιασμού, προγραμματι¬ 
σμού- κατασκευής, συντήρησης των εγκαταστάσεων. 

Ελέγχει την ασφάλεια των εγκαταστάσεων και τε¬ 
χνικών μέσων και λαμβάνει μέτρα προστασίας των ερ¬ 
γαζομένων. 

10. Γραφείο Γραμματειακής Υποστήριξης 

Στην αρμοδιότητά του ανήκουν: 

• Η τήρηση αρχείου φακέλων, Νόμων, Εγκυκλίων, Δια¬ 
ταγμάτων κ.λ.π. που αφορούν το αντικείμενο της Δ/νσης 
Περιβάλλοντος και η διεκπεραίωση της αλληλογραφίας 
της Δ/νσης. 

• Η διεκπεραίωση των διοικητικών υποχρεώσεων της 
Δ/νσης. 

• Η δακτυλογράφηση εγγράφων της Δ/νσης Περι¬ 
βάλλοντος. 

• Η συνεργασία με τον αναπληρωτή Δ/ντή για τις 
υποχρεώσεις και αρμοδιότητες του γραφείου του Δ/ντή 
σε περίπτωση απουσίας του. 

• Η κράτηση σημειώσεων για τα προβλήματα που 
δέχεται τηλεφωνικά από τους δημότες και η ενημέρωση 
των τμηματαρχών. 

ΤΜΗΜΑ ΠΡΑΣΙΝΟΥ 

1. Προϊστάμενος 

2. Γ ραφείο Συντήρησης και Ανάπτυξης Πρασίνου 

Είναι αρμόδιο για την εκτέλεση εργασιών ανάπτυξης 

και συντήρησης χώρων πρασίνου, σύμφωνα με τις μελέ¬ 
τες που συντάσσονται από τη Δ/νση Μελετών, δηλαδή 
βελτίωσης και επέκτασης συντήρησης, καθαριότητας, 
φυτοπροστασίας, των χώρων πρασίνου καθώς και των 
υπαίθριων χώρων γενικότερα μέσα στα όρια του Δή¬ 
μου (περιαστικό πράσινο, πάρκα, κήποι, άλση, παιδικές 
χαρές, δενδροστοιχίες, παρτέρια κλπ). 

Ειδικότερα οι αρμοδιότητες του Τμήματος στο προ¬ 
ηγούμενο γενικό αντικείμενο περιλαμβάνουν: 

• Κατάρτιση και εφαρμογή βραχυπρόθεσμων λεπτο¬ 
μερών προγραμμάτων φυτεύσεων, συντήρησης, ποτί¬ 
σματος, φυτοπροστασίας των χώρων πρασίνου του 
Δήμου. 

• Ανάλυση των προηγουμένων προγραμμάτων και 
καθορισμός αναγκών σε τεχνικό εξοπλισμό, εργαλεία, 
ανθρώπινο δυναμικό κατά ειδικότητες, φυτά, λιπάσματα, 
φυτοφάρμακα, ανταλλακτικά κλπ. 

• Εισήγηση για την αναγκαιότητα ανάθεσης φυτοτε- 
χνικών εργασιών σε τρίτους. Τήρηση των διαδικασιών 
ανάθεσης τέτοιων εργασιών σε τρίτους. Επίβλεψη των 
εργασιών που εκτελούνται από τρίτους. 

• Κατάρτιση τεχνικών προδιαγραφών για την προ¬ 
μήθεια εξοπλισμού, μηχανημάτων, φυτών, λιπασμάτων, 
φυτοφαρμάκων κλπ. Συμμετοχή στις επιτροπές αξιολό¬ 
γησης προσφορών και στις επιτροπές παραλαβής των 
προηγουμένων ειδών. 

• Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος για την εκτέλεση των 
κηποτεχνικών εργασιών. 

3. Γραφείο Διαχείρισης και Προστασίας Δασών 

• Επεξεργασία προτάσεων προς τις αρμόδιες υπη¬ 
ρεσίες για την προστασία και διαχείριση δασικών πε¬ 
ριοχών του Δήμου. 

• Σε συνεργασία με τις τεχνικές υπηρεσίες διατύπωση 
προτάσεων μελέτης και εκτέλεσης έργων υποδομής 
(πχ. Δασικής οδοποιίας, κτιρίων, διευθέτησης δασικών 
χειμάρρων, κατασκευής υδατοδεξαμενών, κατασκευ¬ 
ής σημείων υδροληψίας για πυροσβεστικά οχήματα, 
υποδομών βοσκοτόπων, χώρων αναψυχής, αντιπυρικών 
ζωνών κλπ). 

• Διατύπωση προτάσεων στο Δασαρχείο ή στο Τμή- 
μα Αναδασώσεων του Υπουργείου Γεωργίας για την 
αναδάσωση περιοχών. 

• Συμμετοχή του Δήμου στην οργάνωση της πυρο¬ 
προστασίας των δασών. 

• Υποβολή προτάσεων στην Ε.Ε. και στο Υπουργείο 
Γεωργίας για χρηματοδότηση ενεργειών προστασίας 
- αξιοποίησης δασών και ανάπτυξης ορεινών - μειονε¬ 
κτικών περιοχών. 

4. Γ ραφείο Παιδικών Χαρών 

Μεριμνά: 

• Για την δημιουργία νέων παιδικών χαρών σε κοινό¬ 
χρηστους χώρους του Δήμου. 

• Για τη φύλαξη, καθαριότητα και συντήρηση του 
εξοπλισμού των παιδικών χαρών του Δήμου. 

5. Γραφείο αποθήκευσης υλικών, εργαλείων και μη¬ 
χανημάτων 

Μεριμνά ούτως ώστε ο χώρος των αποθηκών να είναι 
αεριζόμενος με σχετικά μικρή υγρασία και να διαθέτει 
ειδικούς χώρους για τη φύλαξη και ταξινόμηση των 
υλικών, των εργαλείων και των μηχανημάτων. 

Να υπάρχει ειδικός χώρος για την συντήρηση των 
εργαλείων και των μηχανημάτων. 

Διατηρεί βιβλίο που φαίνεται η διανομή των εργαλεί¬ 
ων και Μηχανημάτων στο προσωπικό. 

6. Γ ραφείο Κινήσεως 

Είναι αρμόδιο για την κίνηση των διαφόρων Γεωργι- 
κών Μηχανημάτων και εργαλείων του Τμήματος Κηπο- 
τεχνίας και Πρασίνου. Μεριμνά για τον εφοδιασμό των 
Γεωργικών Μηχανημάτων με καύσιμα και Λιπαντικά και 
ελέγχει την κατανάλωσή τους. 

Τηρεί τα υπό του Νόμου προβλεπόμενα βιβλία και 
εισηγείται αρμοδίως για την επισκευή τους. 


7. Γ ραφείο Γ ραμματείας 

Τηρεί μητρώο όλων των εργαζομένων στο τμήμα με το 
αντικείμενο εργασίας τους. Συγκεντρώνει τα ημερήσια 
δελτία εργασίας όλων των εργαζομένων και συντάσσει 
τα παραστατικά στοιχεία ημερήσιας εργασίας, τα οποία 
αποστέλλει στο τμήμα προσωπικού του Δήμου για την 
σύνταξη στο τμήμα μισθοδοτικών καταστάσεων. 

Προγραμματίζει τις ετήσιες άδειες των εργαζομένων 
και αποστέλλει τα σχετικά έντυπα μετά την υπογραφή 
τους από τον Δ/ντή στο Τμήμα Προσωπικού. Τηρεί πρω¬ 
τόκολλο εισερχόμενης και εξερχόμενης αλληλογραφίας 
στο Τμήμα. 

ΤΜΗΜΑ ΚΑΤΑΣΤΗΜΑΤΩΝ - ΛΑΪΚΩΝ ΑΓΟΡΩΝ 

1. Προϊστάμενος 

2. Γ ραφείο Λαϊκών Αγορών - Περιπτέρων - Μικρο- 
πωλητών 

Είναι αρμόδιο για: 

• Την έκδοση αδειών πωλητών λαϊκών αγορών και 
την ανανέωση αυτών. 

• Χορήγηση άδειας περιπτέρων, μικροπωλητών σύμ¬ 
φωνα με τον Νόμο. Ορισμός θέσεων, έλεγχος, αλληλο¬ 
γραφία με Νομαρχία και λοιπές υπηρεσίες. 

• Τη μέριμνα και λειτουργία των λαϊκών αγορών του 
Δήμου. 

• Την εφαρμογή των δημοτικών, νομαρχιακών διατά¬ 
ξεων περί λαϊκών αγορών. 

• Την εποπτεία της ορθής λειτουργίας. 

• Την χορήγηση θέσεων σε συνεργασία με το Σωμα¬ 
τείο πωλητών λαϊκών αγοράς. 

• Την εισήγηση για τη λήψη οποιουδήποτε αναγκαίου 
μέτρου για την καλύτερη λειτουργία τους. 

• Την εισήγηση στο Δήμαρχο για την ίδρυση νέων 
λαϊκών αγορών. 

3. Γ ραφείο Δημοτικού Κοιμητηρίου 

Είναι αρμόδιο για: 

• Την τήρηση των διαδικασιών λειτουργίας του δημο¬ 
τικού κοιμητηρίου σύμφωνα με τους ισχύοντες νόμους 
και ειδικότερους Κανονισμούς Λειτουργίας, διοίκησης 
και διαχείρισής του. 

• Τον σχεδίασμά, την εισήγηση και εφαρμογή προ¬ 
γραμμάτων βελτίωσης και ανανέωσης κοινών και οικο¬ 
γενειακών τάφων. 

• Την τήρηση των διαδικασιών και αρχείων καταγραφής 
των γεγονότων και πληροφοριακών στοιχείων που σχετί¬ 
ζονται με τη λειτουργία του δημοτικού κοιμητηρίου. 

• Τη συνεργασία με την Οικονομική Υπηρεσία για την 
τήρηση των διαδικασιών και αρχείων που σχετίζονται 
με τις οικονομικές δοσοληψίες των πολιτών ως προς τη 
λειτουργία του δημοτικού κοιμητηρίου και την απόδοση 
των εισπραττομένων ποσών σύμφωνα με τις διαχειρι¬ 
στικές διαδικασίες του Δήμου. 

• Για την καθαριότητα, τη φύλαξη, τη διακόσμηση και 
την τήρηση των κανόνων λειτουργίας στους χώρους 
του κοιμητηρίου. 

• Για τη συντήρηση - κατασκευή των τάφων και τη 
συντήρηση της τεχνικής υποδομής και του πράσινου 
στους χώρους, τα κτίρια και γενικά στις εγκαταστάσεις 
του δημοτικού κοιμητηρίου. 

• Για την εκτέλεση εργασιών ταφής - εκταφής. 

• Την σύνταξη ή συμμετοχή στη σύνταξη κανονισμών 
λειτουργίας των κοιμητηρίων του Δήμου. 

4. Γραφείο Αδειών Καταστημάτων 

Χορήγηση αδειών ίδρυσης και λειτουργίας όλων των 
καταστημάτων και επιχειρήσεων οι όροι λειτουργίας 
των οποίων καθορίζονται από υγειονομικές διατά¬ 
ξεις. 

• Χορήγηση των αδειών λειτουργίας μουσικής σε δημ. 
Κέντρα που προβλέπονται από υγειονομικές διατάξεις. 

• Χορήγηση αδειών εγκατάστασης και λειτουργίας 
ψυχαγωγικών παιχνιδιών που προβλέπονται από αστυ¬ 
νομικές διατάξεις. 

• Χορήγηση των αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επι¬ 
χειρήσεων που προβλέπονται από τον νόμο. 

• Επιμελείται για την επιβολή διοικητικών κυρώσεων 
σε παραβάτες των όρων λειτουργίας των καταστημά¬ 
των (προσωρινή ή οριστική ανάκληση αδείας ή σφρά¬ 
γιση σύμφωνα με τις διατάξεις). 

5. Γ ραφείο Γ ραμματείας 

Τηρεί μητρώο όλων των εργαζομένων στο τμήμα με 
το αντικείμενο εργασίας τους. Συγκεντρώνει τα ημε¬ 
ρήσια δελτία εργασίας όλων των εργαζομένων και 
συντάσσει τα παραστατικά στοιχεία ημερήσιας ερ¬ 
γασίας, τα οποία αποστέλλει στο τμήμα προσωπικού 
του Δήμου για την σύνταξη στο τμήμα μισθοδοτικών 
καταστάσεων. 

Προγραμματίζει τις ετήσιες άδειες των εργαζομένων 
και αποστέλλει τα σχετικά έντυπα μετά την υπογραφή 
τους από τον Δ/ντή στο Τμήμα Προσωπικού. Τηρεί πρω¬ 
τόκολλο εισερχόμενης και εξερχόμενης αλληλογραφίας 
στο Τμήμα. 

ΑΡΘΡΟ 7 παρ. 9 

ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 

9. Διεύθυνση Περιβάλλοντος 
Μία (1) θέση Δ/ντή 

Από τους κλάδους ΠΕ5 ή ΠΕ9 ή ΠΕ14 ή ΤΕ13 ή ΔΕΙ 
ή ΔΕ5 

• Τ μήμα Καθαριότητας 

Μία (1) θέση Τμηματάρχη από τους κλάδους ΠΕ 9 ή 
ΠΕ 14 ή ΤΕ 11 ή ΤΕ 13 ή ΔΕ 1 ή ΔΕ 2. 

• Τ μήμα Πρασίνου 

Μία (1) θέση Τμηματάρχη από τους κλάδους ΠΕ 9 ή 
ΤΕ 13 ή ΔΕ 1. 

• Τμήμα Καταστημάτων - Λαϊκών Αγορών 

Μία (1) θέση Τμηματάρχη από τους κλάδους ΠΕ 9 ή 
ΠΕ 14 ή ΤΕ 13 ή ΤΕ 17 ή ΔΕΙ. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δή¬ 
μου. 

Κατά τα λοιπά ισχύει ο ΟΕΥ του Δήμου Αχαρνών που 
δημοσιεύθηκε στο ΦΕΚ 532/τ.Β729.3.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 23 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 73492 (2) 

Τροποποίηση του Οργανισμού Εσωτερικής Υπηρεσί¬ 
ας του Ενιαίου Φορέα Παιδικών και Βρεφονηπιακών 
Σταθμών Δήμου Ν. Ερυθραίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997- 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995). 

4. Την υπ’ αριθμ. 69/2005 απόφαση του Διοικητικού 
Συμβουλίου του Ενιαίου Φορέα Παιδικών και Βρεφονη¬ 
πιακών Σταθμών Δήμου Ν. Ερυθραίας περί τροποποίη¬ 
σης του Οργανισμού Εσωτερικής Υπηρεσίας. 

5. Την υπ’ αριθμ. 256/2005 απόφαση Δημοτικού Συμ¬ 
βουλίου του Δήμου με την οποία εκφράζει σύμφωνη 
γνώμη για την τροποποίηση του Οργανισμού Εσωτε¬ 
ρικής Υπηρεσίας του Ενιαίου Φορέα Παιδικών και Βρε¬ 
φονηπιακών Σταθμών Δήμου Ν. Ερυθραίας. 

6. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο 24/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γ ραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 69/2005 απόφαση του Δι¬ 
οικητικού Συμβουλίου του Ενιαίου Φορέα Παιδικών και 
Βρεφονηπιακών Σταθμών Δήμου Ν. Ερυθραίας και την 
επ’ αυτής γνώμη του Δημοτικού Συμβουλίου Ν. Ερυθραί¬ 
ας που διατυπώθηκε στην υπ’ αριθμ. 256/2005 απόφασή 
του, περί τροποποίησης του Οργανισμού Εσωτερικής 
Υπηρεσίας, ως εξής: 

1. Στο άρθρο 3, που αναφέρεται στην οργανική σύν¬ 
θεση και κατάταξη των θέσεων του προσωπικού και 
ειδικότερα στο Μόνιμο προσωπικό. 

2. Στην κατηγορία ΤΕ: 

α) στον κλάδο ΤΕ Βρεφονπικόμων να προστεθούν (2) 
δύο επιπλέον θέσεις με βαθμούς Δ-Α και 

β) να προστεθεί κλάδος ΤΕ Πληροφορικής στη Διοίκη¬ 
ση και στην Οικονομία με (1) θέση και βαθμό Δ-Α. 

3. Στην κατηγορία ΔΕ: 

α) στον κλάδο ΔΕ Μαγείρων να προστεθεί (1) μία 
επιπλέον θέση με βαθμό Δ-Α και 

β) στον κλάδο ΔΕ Βοηθών Παιδαγωγών να προστε¬ 
θούν (2) δύο επιπλέον θέσεις με βαθμούς Δ-Α. 

4. Στο άρθρο 8 Αρμοδιότητες Υπηρεσιακών Μονάδων, 
στην παρ. Β (Δ/νση Νομικού Προσώπου) και στο Τμήμα 
Παιδικών Σταθμών Προσχολικής Αγωγής, Γ ραφείο Παιδ. 
Σταθμών, μετά την πρώτη παράγραφο «Φροντίζει για την 
σωστή ψυχοσωματική υγεία κ,λ.π.» προστίθεται η παρ. 
«Φροντίδα για την οργάνωση εορτών, τελετών κ.λ.π.» η 
οποία απαλείφεται από την παρ. Α. περ. 3 «Γραφείο Τύ¬ 
που Δημοσίων Σχέσεων, Πληροφορικής και Ενημέρωσης» 
του ίδιου άρθρου. 

Από τις διατάξεις της απόφασης αυτής προκαλείται 
δαπάνη ύψους 109.662€ σε βάρος του προϋπολογισμού 
του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 
Με εντολή Γ ενικού Γ ραμματέα Περιφέρειας 

Η Γ ενική Διευθύντρια κ.α.α. 

Η Διευθύντρια Διοίκησης 
ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 13449 (3) 

Τροποποίηση του Οργανισμού Εσωτερικής Υπηρεσίας 
του Δήμου Πέτρας, Ν. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις της παρ. 5 του άρθρου 8 του ν. 2372/ 
1995. 

2. Τις διατάξεις της παρ. 1 του άρθρου 13 του ν. 2672/ 
1998. 

3. Την υπ’ αριθμ. 9/2005 απόφαση του Δημοτικού Συμ¬ 
βουλίου Πέτρας 

4. Την υπ’ αριθμ. 2887/28.4.1999 απόφασή μας που δη- 
μοσιεύθηκε στο Φ.Ε.Κ. 1117/9.6.1999 με την οποία εγκρί- 
θηκε ο ΟΕΥ του Δήμου Πέτρας. 

5. Την σύμφωνη γνώμη του Υπηρεσιακού Συμβουλίου 
Δημ. και Κοιν. Υπαλλήλων Ν. Λέσβου που διαπιστώνεται 
στο 30/2005 πρακτικό του, αποφασίζουμε: 

Εγκρίνουμε την τροποποίηση της υπ’ αριθμ. 2887/ 
28.4.1999 απόφασή μας με την οποία εγκρίθηκε ο ΟΕΥ 
του Δήμου Πέτρας ως εξής: 

α) Καταργείται μία (1) θέση ΠΕΙ Διοικητικών - Οικο¬ 
νομικών. 

β) Μειώνονται οι θέσεις ΥΕ16 Εργατών Καθαριότητας 
από οκτώ (8) σε επτά (7). 

γ) Συστήνεται μία (1) θέση ΠΕΙ Οικονομικού - Λογι¬ 
στικού και 

δ) Συστήνεται μία (1) θέση ΔΕ30 Τεχνιτών 

ε) Κατά τα λοιπά ισχύει η υπ’ αριθμ. 2887/28.4.1999 
(ΦΕΚ 1117/9.6.1999) απόφασή μας. 

Από τις διατάξεις της παρούσας απόφασης προκαλεί- 
ται δαπάνη εις βάρος του προϋπολογισμού του Δήμου 
το ύψος της οποίας δεν μπορεί να εκτιμηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Δεκεμβρίου 2005 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Γ. ΒΑΘΡΑΚΟΥΛΗΣ 

-♦- 

Αριθ. 20336 (4) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Τρικκαίων Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 του ν. 2307/1995. 

2. Τ ις διατάξεις του άρθρου 34 του ν. 2190/1994, του 
π.δ. 37Α /1987 και του π.δ. 22/1990. 

3. Τις διατάξεις του άρθρου 27 του ν.2081/1992 και 
της αριθμ. 550/7.10.1992 εγκυκλίου της Γραμματείας του 
Υπουργικού Συμβουλίου. 

4. Την υπ’ αριθμ. 2106/10.5.2001 (ΦΕΚ 597 τ.Β721.5.2001) 
απόφαση του Γ ενικού Γ ραμματέα Περιφέρειας Θεσσα¬ 
λίας περί Μεταβίβαση Αρμοδιοτήτων στους Δ/ντές Τοπ. 
Αυτ/σης και Δ/σης για υπογραφή με Ε.Γ.Γ.Π.Θ. 

5. Την υπ’ αριθμ. 384/2005 απόφαση του Δήμου Τρικ- 
καίων Ν.Τρικάλων. 

6. Την υπ’ αριθμ. 83/2005 γνωμοδότηση του Υπηρε¬ 
σιακού Συμβουλίου Προσωπικού ΟΤΑ Νομού Τρικάλων, 
αποφασίζουμε: 


Εγκρίνουμε την υπ’ αριθμ. 384/2005 απόφαση του Δή¬ 
μου Τρικκαίων Νομού Τρικάλων με την οποία τροπο¬ 
ποιείται ο Οργανισμός Εσωτερικής Υπηρεσίας (Ο.Ε.Υ.) 
του Δήμου Τρικκαίων ως εξής: 

1. Στο άρθρο 8 «ΕΙΔΙΚΕΣ ΘΕΣΕΙΣ» 

Καταργείται η μία (1) θέση του μετακλητού ιδιαίτε¬ 
ρου Γ ραμματέα του Δημάρχου (ν. 2130/1993 άρθρο 26 
παρ. 4). 

2. Στο άρθρο 9 «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ» και 
συγκεκριμένα στο μέρος που αφορά τους κλάδους και 
θέσεις των κατηγοριών ΠΕ, ΤΕ, ΔΕ εγκρίνεταί: 

α) Στην ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥ¬ 
ΣΗΣ 

- Καταργούνται δύο (2) θέσεις κλάδου ΠΕ Διοιοκητι- 
κού - Οικονομικού (πτυχ. Οικονομικών σπουδών) εκ των 
προβλεπόμενων δέκα πέντε (15) ήτοι σύνολο θέσεων 
κλάδου ΠΕ Διοικ. - Οικονομικών (πτυχ. Οικ. Σπουδών) 
ανέρχεται σε: Δέκα τρεις (13). 

- Εγκρίνει τη σύσταση δύο (2) θέσεων κλάδου ΠΕ Οικο¬ 
νομικού - Λογιστικού με πτυχίο Λογιστικής κατεύθυνσης 
ΑΕΙ για την εφαρμογή του διπλογραφικού συστήματος 
σύμφωνα με το άρθρο 22 παρ.1 του ν. 3051/2002 ήτοι 
σύνολο θέσεων κλάδου ΠΕ Οικ. - Λογιστικού με πτυχ. 
Λογιστικής ΑΕΙ: δύο (2). 

β) Στην ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
συστήνεται μία (1) θέση ΤΕ Ανθοκομίας και Αρχιτεκτο¬ 
νικής τοπίου, ήτοι σύνολο θέσεων ΤΕ Ανθοκομίας και 
Αρχιτεκτονικής τοπίου: μία (1). 

γ) Στην ΚΑΤΗΓΟΡΙΑ ΔΕΥΤΟΡΟΒΑΘΜΙΑΣ ΕΚΠΑΙΔΕΥ¬ 
ΣΗΣ 

- Εκ των προβλεπομένων ένδεκα (11) θέσεων κλάδου 
ΔΕ Τεχνιτών, βαθέων καταργούνται εννέα (9) θέσεις 
κλάδου ΔΕ Τεχνιτών (βαφέων) και διατηρούνται δύο (2) 
ήτοι σύνολο θέσεων ΔΕ Τεχνιτών (βαφέων): Δύο (2). 

- Εκ των προβλεπόμενων δύο (2) θέσεων κλά¬ 
δου ΔΕ Τεχνιτών ( όλες οι λοιπές ειδικότητες τεχν. 
Προσωπικού ΔΕ) εγκρίνεταί η επιπλέον σύσταση 
δέκα τριών (13) θέσεων κλάδου ΔΕ Τεχνιτών (όλες 
οι ειδικότητες τεχνικού προσωπικού ΔΕ) και η δια¬ 
τήρηση των δύο (2) υφισταμένων ήτοι σύνολο θέσε¬ 
ων κλάδου ΔΕ Τεχνιτών (όλες οι λοιπές ειδικότητες 
τεχνικού προσωπικού: Δέκα πέντε (15). 

- Εκ των προβλεπόμενων δύο (2) θέσεων κλάδου ΔΕ 
σχεδιαστών εγκρίνεταί η σύσταση μίας (1) επί πλέον 
θέσης κλάδου ΔΕ σχεδιαστών ήτοι σύνολο θέσεων ΔΕ 
σχεδιαστών: τρεις (3). 

δ)Στην ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Εκ των προβλεπομένων εξήντα (60) θέσεων κλάδου 
ΥΕ Εργατών εγκρίνεταί η κατάργηση των έξι (6) θέσεων 
κλάδου ΥΕ Εργατών και η διατήρηση των πενήντα τεσ¬ 
σάρων (54) κλάδου ΥΕ Εργατών (εργατικό προσωπικό 
για εργασίες καθαρισμού εσωτερικών και εξωτερικών 
χώρων, αποκομιδής και διάθεσης απορριμμάτων επιμέ¬ 
λειας κήπων, περιποίησης ζώων, εργασιών νεκροταφεί¬ 
ων κλπ) ήτοι σύνολο θέσεων πενήντα τέσσερις (54). 

- Στο άρθρο 2, ενότητα Δ.5 Δ/ΝΣΗ ΠΡΑΣΙΝΟΥ & ΚΗ- 
ΠΟΤΕΧΝΙΑΣ εγκρίνεταί η δημιουργία νέου τμήματος που 
επονομάζεται: ΤΜΗΜΑ ΠΡΟΦΗΤΗ ΗΛΙΑ ΒΟΡΕΙΩΝ ΛΟΦΩΝ 
& ΖΩΟΛΟΓΙΚΟΥ ΚΗΠΟΥ το οποίο θα αποτελείται από 
τα γραφεία: 

1. Γ ραφείο Ζωολογικού Κήπου, το οποίο καταργείται 
ως αυτοτελές που υπήρχε και μεταφέρεται στο νέο 
τμήμα ( με τις ίδιες αρμοδιότητες). 

2. Γραφείο Προφήτη Ηλία και Βορείων λόφων το οποίο 
μεταφέρεται από το τμήμα Συντήρησης, προμηθειών, Δια¬ 
χείρισης & Οργάνωσης Συνεργείων στο ως άνω τμήμα (με 
τις ίδιες αρμοδιότητες). 

- Στο άρθρο 13 «ΘΕΣΕΙΣ ΠΡΟΪΣΤΑΜΕΝΩΝ» και στο 
σημείο που αφορά στους κλάδους από τους οποίους 
θα προέρχονται οι Προϊστάμενοι της Δ/νσης Πρασίνου 
- Κηποτεχνίας και των Τμημάτων αυτής εγκρίνονται 
τα κατωτέρω: 

- Δ/νση Πρασίνου και Κηποτεχνίας ΠΕ Γεωπόνων, ΠΕ 
Δασολόγων και ελλείψει αυτών ΤΕ Τεχνολόγων Γεω¬ 
πόνων. 

- Τμήμα Συντήρησης, προμηθειών.Διαχείρισης και Ορ¬ 
γάνωσης Συνεργείων ΠΕ Γ εωπόνων, Π Ε Δασολόγων και 
ελλείψει αυτών ΤΕ Τεχνολόγων Γεωπόνων. 

- Τμήμα Κηποτεχνικών Εφαρμογών Νέων'Εργων, Φυ¬ 
τωρίου και Οργάνωσης Συνεργείων ΠΕ Γ εωπόνων, ΠΕ 
Δασολόγων και ελλείψει αυτών ΤΕ Τεχνολόγων Γεω¬ 
πόνων και ελλείψει αυτών ΔΕ Διοικητικών. 

- Τμήμα Προφήτη Ηλία, Βορείων Λόφων & Ζωολογικού 
Κήπου ΠΕ Γ εωπόνων, ΠΕ Δασολόγων και ελλείψει αυτών 
ΤΕ Τ εχνολόγων Γ εωπόνων, Τ ε Δασοπόνων. 

Από τις διατάξεις της απόφασης αυτής δεν προκαλεί- 
ται δαπάνη σε βάρους του προϋπολογισμού του Δήμου 
Τ ρικκαίων. 

Κατά τα λοιπά ο ΟΕΥ του Δήμου Τρικκαίων που δη- 
μοσιεύθηκε 1801/6.12.2004 τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 23 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΧΡΙΣΤΙΝΑ ΞΑΚΗ 

-♦- 

Αριθμ. 19604 (5) 

Τροποποίηση του Οργανισμού Εσωτερικής Υπηρεσίας 
του Δήμου Αρμένων Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 1188/1981 καθώς και τις όμοιες 
του ν. 2307/1995. 

2. Την υπ’ αριθμ. 144/2005 απόφαση του Δ.Σ. Δήμου 
Αρμένων. 

3. Την υπ’ αριθμ. 2/πρ.8/2005 απόφαση του Υπηρεσια¬ 
κού Συμβουλίου Ο.Τ.Α. Ν. Χανίων. 

4. Την υπ’ αριθμ. 6730/2003 εξουσιοδοτική απόφαση 
του Γ. Γ. Περιφέρειας Κρήτης, αποφασίζουμε: 

Τροποποιούμε το Ο.Ε.Υ. του Δήμου Αρμένων ως εξής: 

Προσθέτουμε στο άρθρο 1 παράγραφο 4: Γραφείο 
ειδικών Συμβούλων και ειδικών Συνεργατών και παρά¬ 
γραφο 5: Τ μήμα ΚΕΠ. 

Μετά το άρθρο 4 προσθέτεται άρθρο 5: Αρμοδιότητες 
Τμήματος Κ.Ε.Π. 

Τμήμα Κ.Ε.Π. 

Το Τ μήμα έχει τις παρακάτω αρμοδιότητες: 

• Ενημερώνει και πληροφορεί τους πολίτες για τις 
ενέργειες που απαιτούνται για την διεκπεραίωση διοι¬ 
κητικών υποθέσεων. 


• Παραλαμβάνει αιτήσεις πολιτών, για την διεκπεραίω¬ 
ση υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνσή τους έντυπα αιτήσεων (κατά 
το άρθρο 3 παράγραφος 3 του κώδικα Διοικητικής Δια¬ 
δικασίας ν. 2690/1999) 

• Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το ΚΕΠ τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ (υποβολής της αρχικής αίτησης), από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συ¬ 
στημένη επιστολή και αντικαταβολή. 

• Επίσης παρέχει και τις εξής υπηρεσίες: Επικύρωση 
διοικητικών εγγράφων, θεώρηση γνήσιου υπογραφής, 
χορήγηση παραβολών και υπεύθυνων δηλώσεων, χο¬ 
ρήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το σύστημα 
ΤΑΧΙδ. 

• Στο τμήμα αυτό επίσης αποστέλλονται από τα άλλα 
Κ.Ε.Π. αιτήσεις πολιτών, η διεκπεραίωση των οποίων 
εμπίπτει στις αρμοδιότητες του Δήμου. Το Τμήμα προ¬ 
ωθεί τα αιτήματα στις αρμόδιες για την διεκπεραίωσή 
τους υπηρεσίες, παρακολουθεί με την βοήθεια ηλεκτρο¬ 
νικών υπολογιστών, την διαδικασία διεκπεραίωσης και 
την τήρηση των νόμιμων χρονικών προθεσμιών, παρα- 
λαμβάνει το σχετικό έγγραφο και το αποστέλλει στο 
Κ.Ε.Π. της αρχικής υποβολής αίτησης. Επίσης το Τμήμα 
τηρεί τα σχετικά με τη διακίνηση των ανωτέρω ανα- 
φερόμενων πολιτών στατιστικά στοιχεία, υποδέχεται 
και διαχειρίζεται τα παράπονα και τις προτάσεις των 
πολιτών για βελτιώσεις των διοικητικών διαδικασιών. 

Αναριθμούνται τα άρθρα 5 έως 14 σε 6 έως 15. 

Τροποποιούμε το άρθρο 10 (11 με την νέα αρίθμηση ) 
και προστίθενται οι εξής θέσεις: 

1. ΠΕ4 Αρχιτεκτόνων Μηχανικών 1 (μία) θέση. 

2. ΠΕ5 Μηχανολόγων Μηχανικών ή Ηλεκτρολόγων Μη¬ 
χανικών ή Μηχανολόγων 2 (δύο) θέσεις. 

3. ΠΕ9 Γ εωπόνων, 2 (δύο) θέσεις. 

4. ΤΕ3 Τεχνολόγος Πολιτικός Μηχανικός 1 (μία) 
θέση. 

5. ΤΕ17 Διοικητικών Λογιστών 2 (δύο) θέσεις. 

6. ΤΕ19 Πληροφορικής 1 (μία) θέση. 

7. ΤΕ4 Τεχνολόγων Μηχανικών ή Ηλεκτρολόγων Μη¬ 
χανικών ή Μηχανολόγων Μηχανικών ή Τ εχνολόγων Αυ¬ 
τοκινήτων 1 (μία) θέση. 

8. ΤΕ1 Μηχανικός Φυσικών Πόρων και Περιβάλλοντος 
1 (μία) θέση. 

9. Τ.Ε. Δασοπονίας, Διεκπεραίωσης υποθέσεων πολι¬ 
τών, 1 (μία) θέση. 

10. Τ.Ε. Διοικητικών Δημοσίων Σχέσεων 1 (μία) θέση. 

11. ΔΕΙ Διοικητικών 2 (δύο) θέσεις. 

12. ΔΕ28 (Χειριστής ανυψωτικού γερανοφόρου οχήμα¬ 
τος) 1 (μία) θέση. 

13. Δ.Ε Διεκπεραίωσης υποθέσεων πολιτών 1 (μία) θέση. 

Άρθρο 12 (13 με την νέα αρίθμηση) προστίθεται πα¬ 
ράγραφος που αναφέρει: 

Στο τμήμα εξυπηρέτησης Πολιτών προίσταται μόνι¬ 
μος υπάλληλος του κλάδου ΠΕ και ελλείψει αυτού του 
κλάδου ΤΕ. 

Κατά τα λοιπά εξακολουθεί να ισχύει η 4824/99 από¬ 
φασή μας. 

Από τις διατάξεις της απόφασης αυτής προκήπτει 
δαπάνη εις βάρος του προϋπολογισμού οικ. έτους 2005 
2.000,00 €, η οποία είναι γραμμένη στον Κ.Α. 10-6011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 23 Δεκεμβρίου 2005 
Με εντολή Γενικού Γραμματέα Περιφέρειας 
Ο Διευθυντής 
Κ. ΜΠΑΤΑΚΗΣ 

-♦- 

( 6 ) 

Απόκτηση Ελληνικής Ιθαγένειας της Ομογενούς Τσεκμάκ 
Τετυάνα (ΟΗΕΚΜΑΚ ΤΕΤΥΑΝΑ) του Λεονιντ (ΕΕΟΝΟ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 10183/20.12.2005 απόφαση του Γε¬ 
νικού Γ ραμματέα Περιφέρειας Νοτίου Αιγαίου που εκ- 
δόθηκε σύμφωνα με τις διατάξεις του άρθρου 1 του ν. 
2790/2000 (ΦΕΚ 24/Α/16.2.2000) «Αποκατάσταση των πα- 
λιννοστούντων ομογενών από την τέως Σοβιετική Ένω¬ 
ση και άλλες διατάξεις» όπως τροποποιήθηκε από το 
άρθρο 76 του ν. 2910/2001 (ΦΕΚ 91/Α/2.5.2001) «Είσοδος 
και παραμονή αλλοδαπών στην Ελληνική Επικράτεια. 
Κτήση της Ελληνικής Ιθαγένειας με πολιτογράφηση και 
άλλες διατάξεις» γίνεται δεκτή η από 14.11.2003 αίτηση 
για απόκτηση της Ελληνικής Ιθαγένειας της ομογενούς 
Τσεκμάκ Τετυάνας (ΟΗΕΚΜΑΚ ΤΕΤΥΑΝΑ) του Λεονιντ 
(ΕΕΟΝΙϋ). 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΚΟΚΚΙΝΟΣ 

-*- 

Αριθμ. 11222 (7) 

Επικύρωση της υπ’ αριθμ. 11/111/2005 απόφασης του Δη¬ 
μοτικού Συμβουλίου του Δήμου Δελφών Ν. Φωκί¬ 
δας «περί τροποποίησης του οργανισμού εσωτερι¬ 
κής υπηρεσίας (Ο.Ε.Υ.) του Δήμου Δελφών Νομού 
Φωκίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 (ΦΕΚ 
204/Α'/81)όπως αυτό τροποποιήθηκε, αντικαταστάθηκε 
και ισχύει μέχρι σήμερα. 


2. Τις διατάξεις των άρθρων 7 και 18 παρ. 12 του ν. 
2305/1997 (ΦΕΚ 107/Α730.5.1997). 

3. Τα προεδρικά διατάγματα: α) 37 α /1987(ΦΕΚ 11/Α787), 
β) 22/1990 (ΦΕΚ7/Α'/1990) και γ) 347/2003 (ΦΕΚ 315/Α7 
2003). 

4. Την υπ’ αριθμ. 11/111/2005 ομόφωνη απόφαση του 
Δημοτικού Συμβουλίου του Δήμου Δελφών Νομού Φω¬ 
κίδας. 

5. Την υπ’ αριθμ 10/25/2005 σύμφωνη γνωμοδότη¬ 
ση του Υπηρεσιακού Συμβουλίου Υπαλλήλων Ο.Τ.Α. Ν. 
Φωκίδας. 

6. Την υπ’ αριθμ. 1526/5.4.2004 (ΦΕΚ 614/Β727.4.2004) 
απόφαση του Γ ενικού Γ ραμματέα Περιφέρειας Στερεάς 
Ελλάδας «περί μεταβίβασης δικαιώματος υπογραφής με 
εντολή ...», αποφασίζουμε: 

Α. Επικυρώνουμε την υπ’ αριθμ. 11/111/2005 απόφαση 
του Δημοτικού Συμβουλίου του Δήμου Δελφών Νομού 
Φωκίδας με την οποία τροποποιείται το άρθρο το άρ¬ 
θρο 10α του κεφαλαίου Δ' του Οργανισμού Εσωτερικής 
Υπηρεσίας (Ο.Ε.Υ.) του Δήμου Δελφών Ν. Φωκίδας (ΦΕΚ 
721/Β719.5.1999) ως εξής: 

ΚΕΦΑΛΑΙΟ Δ ΑΡΘΡΟ 10Α 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

• Συστήνεται μια θέση Πανεπιστημιακής Εκπαίδευσης 
κλάδου ΠΕ6 - Τοπογράφων Μηχανικών. 

• Καταργείται μια θέση κατηγορίας ΠΕ5-Μηχανολό- 
γων-Ηλεκτρολόγων Μηχανικών. 

Β. Με την παρούσα ουδεμία πρόσθετη δαπάνη προ- 
καλείται σε βάρος του προϋπολογισμού του Δήμου 
Δελφών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 21 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ ΛΙΛΑΚΟΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Μαρλαγκούτσου Μαρία του Περι¬ 
κλή, κάτοικο Άργους. 

Ο ΝΟΜΑΡΧΗΣ ΑΡΓΟΛΙΔΑΣ 

Με την υπ’ αριθμ. 7157/19.12.2005 απόφαση του Νομάρ¬ 
χη Αργολίδας χορηγείται στην Μαρλαγκούτσου Μαρία 
του Περικλή άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 
Η Διευθύντρια κ.α.α. 

ΔΗΜΗΤΡΙΟΣ Θ. ΤΑΜΠΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




